پارکی میڵێنیەم

پارکی میڵێنیەم (بە ئینگلیزی: Millennium Park) پارکێکی گشتییە کە دەکەوێتە ناوچەی لووپی شیکاگۆ و لەلایەن بەڕێوەبەرایەتی کاروباری کولتووری شیکاگۆوە بەڕێوە دەبرێت. ئەم پارکە، کە لە مانگی تەممووزی ٢٠٠٤ کرایەوە، سەنتەرێکی شارستانی گرنگە لە نزیک کەناری دەریاچەی میشیگان و ڕووبەرەکەی ٩٫٩ ھێکتارە لە بەشی باکووری ڕۆژاوای پارکی گرانت. پارکەکە کە کۆمەڵێک ھونەری گشتی، شوێنی دەرەکی و شوێنی چالاکی تێدایە، لە چوار لاوە سنووردارە بە شەقامی میشیگان، شەقامی ڕاندۆڵف، شەقامی کۆڵەمبەس و شەقامی مۆنرۆی ڕۆژھەڵات. لە ساڵی ٢٠١٧، پارکی میلێنییەم بووە سەرنجڕاکێشترین شوێنی گەشتیاری لە شیکاگۆ و لە ناوچەی ناوەڕاستی ئەمریکا، ھەروەھا لە نێو دە شوێنە سەرەکییەکەی ویلایەتە یەکگرتووەکانی ئەمریکا بوو بە ٢٥ ملیۆن سەردانکەری ساڵانە. پلانی دروستکردنی پارکەکە، کە لە ناوچەیەکی پارک و وێستگەی شەمەندەفەری ئیلینۆی ناوەندی، و شوێنی وەستانی ئۆتۆمبێل پێکھاتبوو، لە مانگی تشرینی یەکەمی ١٩٩٧ دەستی پێکرد. کاری دروستکردن لە تشرینی یەکەمی ١٩٩٨ دەستی پێکرد، و پارکی میلێنییەم لە ڕێوڕەسمێکدا لە ١٦ی تەممووزی ٢٠٠٤ کرایەوە، چوار ساڵ دواتر لە کاتی دیاریکراو. ئاھەنگەکانی کردنەوە کە سێ ڕۆژی خایاند، نزیکەی ٣٠٠٬٠٠٠ کەس بەشداریان تێدا کرد و یەکەم کۆنسێرتی ئۆرکێسترا و کۆڕاڵی پارکی گرانتی تێدا پێشکەشکرا. پارکەکە چەندین خەڵاتی بەدەستھێناوە بۆ گونجاوی و دیزاینی سەوزی. سەرچاوەکان بەستەرە دەرەکییەکان دەروازەی ویلایەتە یەکگرتووەکانی ئەمریکا دەروازەی دەیەی ٢٠٠٠ دەروازەی نژیاروانی